MUNICIPIUL  CRAIOVA
CONSILIUL LOCAL AL MUNICIPIULUI CRAIOVA





HOTĂRÂREA NR. 417
   
Consiliul Local al Municipiului Craiova întrunit în şedinţa ordinară din  data de 30.09.2009;

Având în vedere raportul nr.113161/2009 al Comisiei de selectare a cererilor depuse pentru acordarea de teren categoriilor de persoane defavorizate, constituită conform Hotărârii Consiliului Local al Municipiului Craiova nr.168/2008, prin care se propune modificarea Regulamentului de funcţionare a acestei comisii şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009; 

În conformitate cu prevederile Hotărârii Guvernului nr.430/2001 privind aprobarea Strategiei Guvernului României de îmbunătăţire a situaţiei romilor, modificată şi completată prin Hotărârea Guvernului nr.430/2001 şi Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006;


În temeiul art.36 alin.2 lit.d coroborat cu alin.6 lit.a pct.2, art.45 alin.1şi alin.3 şi art.61 alin.2 din Legea nr.215/2001, republicată, privind administraţia publică locală;
hotărĂŞte:

Art.1. Se aprobă modificarea Regulamentului de funcţionare a comisiei de selectare a cererilor depuse pentru acordare de teren categoriilor de persoane defavorizate, aprobat prin Hotărârea Consiliului Local al Municipiului Craiova nr.168/2008, după cum urmează:

● art.4 alin.1 va avea următorul conţinut: „În accepţiunea prezentului regulament, prin persoană  defavorizată se înţelege persoana care nu are/nu a vândut locuinţă sau teren proprietate şi care se află în cel puţin una din următoarele situaţii:

· are unul sau mai mulţi copii în întreţinere sau face parte dintr-o familie cu   mulţi copii în întreţinere;

· este încadrată în categoria persoanelor cu handicap sau invaliditate;

· este persoană singura şi/sau vârstnică, fără susţinători legali;

· evacuaţi, sinistraţi, demolaţi”.
● la art.5  se înlocuieşte doamna Pîrvu Doina cu doamna Băcanu Daniela şi domnul Trifu Ion cu domnul Curteanu Costel.
● art.10 va avea următorul conţinut: „În conformitate cu criteriile aprobate, comisia stabileşte documentele necesare întocmirii dosarului.Documentele solicitate trebuie actualizate până la data de 1 noiembrie numai pentru anul în care se face propunerea motivată de aprobare a cererii către Consiliului Local al Municipiului Craiova”.
● pct.1 lit.A din anexa la Regulament va avea următorul conţinut: „Au acces la atribuirea în folosinţă gratuită a unui teren destinat construcţiei de locuinţe proprietate personală, persoanele fizice care au domiciliul în Municipiul Craiova de cel puţin cinci ani, care nu are/nu a vândut locuinţă sau teren proprietate şi se află în cel puţin una din următoarele situaţii:

· are unul sau mai mulţi copii în întreţinere sau face parte dintr-o familie cu mulţi copii în întreţinere;

· este încadrată în categoria persoanelor cu handicap sau invaliditate;

· este persoană singura şi/sau vârstnică, fără susţinători legali;

· evacuaţi, sinistraţi, demolaţi”.
  Art.2.Primarul municipiului Craiova prin aparatul de specialitate: Serviciul Administraţie Publică Locală şi membrii Comisiei de selectare a cererilor depuse pentru acordarea de teren categoriilor de persoane defavorizate vor aduce la îndeplinire prevederile prezentei hotărâri.

